อาการรู้สึกคันแสบบ้างบางครั้งรู้สึกคล้ายๆเสี้ยมตำ แล้วมีตกขาวเหนียวๆออกมาค่อนข้างเยอะ ควรแก้ไขและรักษายังไงดีค่ะ
สวัสดีค่ะ @จากที่เล่ามาว่ามีอาการแสบคันที่ช่องคลอดและมีตกขาวมามาก อาจเป็นไปได้ว่าเป็นอาการของช่องคลอดอักเสบค่ะ ซึ่งอาจเกิดจากการติดเชื้อ โดยเชื้อที่ก่อโรค อาจเป็นเชื้อรา เชื้อแบคทีเรีย เชื้อหนองในแท้ เชื้อหนองในเทียม เป็นต้น หรือเกิดการระคายเคืองได้ @ดังนั้นแนะนำให้รักษาสุขอนามัย โดยหลังจากปัสสาวะให้ทำความสะอาดอวัยวะเพศด้วยน้ำเปล่าและซับให้แห้ง สวมกางเกงในสะอาดและแห้ง หลีกเลี่ยงการมีเพศสัมพันธ์ช่วงที่มีตกขาวปริมาณมาก หรือสวมถุงยางอนามัยเพื่อป้องกันการติดเชื้อเพิ่มเติม งดการสวนล้างช่องคลอด ให้ทำความสะอาดด้วยน้ำเปล่าเป็นหลักนะคะ. **ถ้าไม่ดีขึ้น ควรไปพบสูตินารีแพทย์เพื่อรับการวินิจฉัยและรักษาต่อไปค่ะ.